**Obchodné podmienky**

spoločnosti Vema, s. r. o., so sídlom Plynárenská 7/C, 821 09 Bratislava, IČO: 31355374, zapísaná  Okresným súdom Bratislava I, oddiel Sro, vložka č. 5495/B (ďalej len „Poskytovateľ“)

Tieto obchodné podmienky Poskytovateľa v súlade s ustanovením § 273 odst. 1 zákona č. 513/1991 Zb., Obchodný zákonník, v znení neskorších predpisov, upravujú vzájomné práva a povinnosti zmluvných strán, vzniknuté na základe licenčnej zmluvy na užívanie programového vybavenia IS Vema, alebo v súvislosti s ňou.

1. Definícia pojmov

Pre účely týchto obchodných podmienok strany definujú tieto pojmy:

1. aplikácia Ekos – aplikácie z oblasti ekonomiky,
2. aplikácia HR – aplikácie z oblasti ľudských zdrojov,
3. licencia – oprávnenie na užívanie aplikácií v súlade s ich určením,
4. licenčná karta **–** je elektronickým ekvivalentom prílohy č. 1 licenčnej zmluvy, ktorá obsahuje rozsah licencie,
5. licenčný mesiac – mesiac, v ktorom sa platí Poplatok za poskytnutie práva používať produkt podľa čl. 3 odst. 3.2 týchto obchodných podmienok, popr. Poplatok za poskytnutie práva používať aktuálne verzie podľa čl. 7.; licenčný mesiac je stanovený na základe dohody strán,
6. licenčná zmluva – zmluva, ktorou Poskytovateľ poskytuje Užívateľovi oprávnenie na používanie aplikácií v dohodnutom rozsahu a Užívateľ sa zaväzuje poskytnúť Poskytovateľovi dohodnutú odmenu. Licenčná zmluva je uzatváraná v elektronickej podobe. Ak je medzi Poskytovateľom a Užívateľom uzatvorená zmluva tiež v listinnej podobe a ak sa dostane niektoré ustanovenie uvedené v elektronickej zmluve do rozporu s ustanovením listinnej licenčnej zmluvy, bude mať prednosť ustanovenie uvedené v listinnej zmluve. Ak je zmluva uzatváraná v nadväznosti na akceptovanú ponuku Poskytovateľa, stáva sa ponuka súčasťou zmluvy, pričom ak sa dostanú niektoré ustanovenia uvedené v ponuke do rozporu s ustanovením licenčnej zmluvy či obchodných podmienok, bude rozhodujúce toto poradie: listinná licenčná zmluva, ak je uzatvorená, ponuka Poskytovateľa, elektronická licenčná zmluva, tieto obchodné podmienky,
7. osobné číslo – osoba, ktorá aktívne pracuje a vstupuje do výpočtu miezd, bez ohľadu na to, či ide o pracovný pomer alebo iný vzťah (DPP/DPČ, služobný pomer, člen zastupiteľstva, člen družstva atď.) a v konkrétnom mesiaci odpracovala aspoň jeden deň, prípadne aspoň jeden deň neodpracovala (dovolenka, dočasná pracovná neschopnosť atď.).
8. programové vybavenie IS Vema – autorské dielo chránené príslušnými právnymi predpismi,
9. Referenčná dokumentácia - pozostáva z elektronickej dokumentácie, ktorá je v online podobe dostupná z aplikácií, Technických a prevádzkových podmienok ([http:// http://www.vema.sk/file/514/Prevadzkove\_prostredie.pdf](http://www.vema.sk/file/514/Prevadzkove_prostredie.pdf)) a pokynov na Zákazníckom webe,
10. Užívateľ – nadobúdateľ licencie,
11. verzia distribučného balíčka – je daná číselnou trojicou vo formáte GG.VV.MM, kde GG je generačné číslo verzie (mení sa pri podstatných zmenách aplikácie alebo modulu), VV je číslo verzie a MM je číslo modifikačných a inovačných úprav,
12. Zákaznícky web – adresa <http://zakaznik.vema.sk>, Užívateľ má zaistený prístup na Zákaznícky web, na ktorý je potrebné sa najprv zaregistrovať postupom uvedeným na vstupnej stránke a je povinný ho priebežne sledovať. Pokyny zverejnené na Zákazníckom webu sú súčasťou Referenčnej dokumentácie,
13. ZOOÚ **–** zákon č.18/2018 Z.z., o ochrane osobných údajov, v znení neskorších predpisov.
14. GDPR – nariadenie Európskeho parlamentu a Rady (EU) 2016/679 zo dňa 27. apríla 2016 o ochrane fyzických osôb v súvislosti so spracovaním osobných údajov a o voľnom pohybe týchto údajov a o zrušení smernice 95/46/ES (obecné nariadenie o ochrane osobných údajov).
15. Licenčné podmienky
	1. Užívateľovi sa poskytuje licencia zvoleného produktu v ich zvolenom rozsahu. Licenciu nadobúda uhradením prvého poplatku za poskytnutie práva používať produkt podľa čl. 3 odst. 3.2 týchto obchodných podmienok, za nasledujúce mesačné poplatky získava oprávnenie používať verzie produktu aktuálne pre dané obdobie.
	2. Licencia sa poskytuje ako nevýhradná, obmedzená územím Českej a Slovenskej republiky, množstevným rozsahom určeným pri aplikáciách HR počtom osobných čísel a pri aplikáciách Ekos počtom riadkov v účtovnom denníku za fiškálny rok.
	3. Poskytnutie licenčných práv môže byť podmienené dodaním licenčných podkladov.
16. Platobné podmienky

3.1 Ceny sú dané platným cenníkom Vema, ktorý je k dispozícii na vyžiadanie v sídle spoločnosti.

**3.2 Poplatok za poskytnutie práva používať produkt**

3.2.1 Pri aplikáciách HR sa poplatok určuje s ohľadom na počet osobných čísel, pri aplikáciách Ekos sa určuje podľa počtu riadkov v účtovnom denníku za fiškálny rok.

3.2.2 Poplatok je stanovený za mesiac využívania. Poplatok sa hradí štvrťročne dopredu. V prípade zakúpenia v priebehu kalendárneho štvrťroku uhradí Užívateľ zodpovedajúci počet mesiacov do konca daného štvrťroku, ďalej nasledujú štvrťročné platby.

3.2.3 Faktúra na uhradenie poplatku bude vystavená v prvom mesiaci daného kalendárneho štvrťroka so splatnosťou 14 dní od vystavenia. Poplatok sa hradí na účet uvedený na faktúre. Faktúra bude vystavená v elektronickej podobe v súlade s ustanovením § 71 odst. 1 písm. b) zákona č. 222/2004 Z.z., o dani z pridanej hodnoty, v znení neskorších predpisov. Uzatvorením licenčnej zmluvy Užívateľ udeľuje súhlas pre akékoľvek použitie daňového dokladu v elektronickej podobe.

3.2.4 Užívateľ je oprávnený pred uplynutím doby splatnosti vrátiť bez zaplatenia faktúru, ktorá neobsahuje náležitosti daňového dokladu podľa zákona č. 222/2004 Z.z., o dani z pridanej hodnoty, v znení neskorších predpisov, alebo má iné závady v obsahu podľa zmluvy. Vo vrátenej faktúre musí vyznačiť dôvod vrátenia. Poskytovateľ je v tomto prípade povinný podľa povahy nesprávnosti faktúru opraviť alebo nanovo vyhotoviť. Oprávneným vrátením faktúry prestáva plynúť pôvodná doba splatnosti. Celá doba plynie znovu odo dňa doručenia opravenej alebo nanovo vyhotovenej faktúry.

3.2.5 Výška poplatku môže byť na začiatku každého ďalšieho roku užívania upravená o medziročnú mieru nárastu spotrebiteľských cien za ostatný tovar a služby tak, ako budú pre bezprostredne predchádzajúce obdobie štatisticky zisťované a oficiálne zverejňované Štatistickým úradom SR na jeho webových stránkach [www.statistics.sk](http://www.statistics.sk).

**3.3 Zmena rozsahu licencie**

**3.3.1 HR**

Pri zmene rozsahu licencie (zmena v počte osobných čísel, rozšírenie o ďalšie aplikácie atď.) sa vychádza z rozdielu cien po zmene a pred zmenou rozsahu licencie. Ak je rozdiel kladný, Užívateľ hradí doplatok a primerane sa mení výška následne účtovaných poplatkov. Ak je rozdiel záporný, poplatok hradený Užívateľom sa na základe jeho žiadosti primerane zníži.

**3.3.2 Ekos**

Pokiaľ dôjde v priebehu fiškálneho roku k prekročeniu počtu riadkov v účtovnom denníku podľa zvolenej tarify, Užívateľ uhradí rozdiel v cene medzi prekročenou tarifou a najbližšou vyššou tarifou za uplynulé mesiace aktuálneho fiškálneho roku. Pre zvyšné mesiace aktuálneho fiškálneho roku Užívateľ hradí cenu podľa vyššej tarify. Pre ďalší fiškálny rok má Užívateľ možnosť zmeny tarify. Pokiaľ tak neurobí, hradí naďalej poplatok podľa vyššej tarify.

1. Práva a povinnosti strán

4.1 Užívateľ sa zaväzuje, že počas užívania aplikácií Vema bude:

1. používať aplikácie spôsobom uvedeným v Referenčnej dokumentácii a postupovať v súlade s touto dokumentáciu,
2. používať verzie aplikácií platné pre spracovávané obdobie,
3. vytvárať iba záložnú či archívnu kópiu aplikácií, ak je nevyhnutná,
4. oprávnený robiť si kópie Referenčnej dokumentácie len pre vlastnú potrebu.

4.2 Užívateľ nie je oprávnený:

1. bez predchádzajúceho písomného súhlasu Poskytovateľa akýmkoľvek spôsobom poskytnúť licenciu tretím osobám, či inak sprístupniť aplikácie tretím osobám,
2. zasahovať do binárneho kódu ani zdrojového kódu aplikácií tam, kde je dostupný, ani inak s ním manipulovať; nesmie hlavne upravovať či akokoľvek meniť aplikácie, rozmnožovať či spracovávať kód atď.,
3. skúmať, študovať či skúšať funkčnosť aplikácií za účelom zistenia myšlienok a princípov, na ktorých sú založené,
4. oprávnene vytvorené záložné či archívne kópie aplikácií rozširovať,
5. oprávnene vytvorené kópie Referenčnej dokumentácie rozširovať, do Referenčnej dokumentácie zasahovať, či s ňou inak neoprávnene zachádzať.

4.3 Poskytovateľ sa zaväzuje udržiavať aplikácie v súlade s aktuálnou legislatívou.

1. Distribúcia aplikácií

5.1 Aplikácie sú distribuované formou distribučných balíčkov. Každý distribučný balíček je označený identifikátorom aplikácie a verziou distribučného balíčka.

5.2 Distribuované balíčky sú Užívateľovi k dispozícii týmito spôsobmi:

1. sťahovaním pomocou programov Vema Start alebo Vema Správca z distribučného serveru Vema.
2. sťahovaním na [Zákazníckom webe](https://zakaznik.vema.sk/)v sekcii Produkty.
3. Záruka, Zodpovednosť za škodu

6.1 Poskytovateľ výslovne zodpovedá za to, že aplikácie majú ku dňu uzatvorenia tejto zmluvy vlastnosti, ktoré umožňujú ich riadnu prevádzku v súlade s Referenčnou dokumentáciou.

6.2 Na funkčnosť dodaných aplikácií poskytuje Poskytovateľ po celú dobu užívania záruku. Tato záruka zahŕňa záväzok Poskytovateľa, že dodané aplikácie:

1. nemajú právne vady,
2. sú schopné rutinnej prevádzky v bežnej prevádzkovej činnosti Užívateľa na dátach Užívateľa,
3. budú pracovať podľa Referenčnej dokumentácie,
4. poskytnú výstupy alebo podklady pre výstupy, ktoré budú v súlade s platnými a účinnými právnymi predpismi.

Záruka je podmienená úhradou Poplatku za poskytnutie práva používať produkt podľa čl. 3 odst. 3.2 týchto obchodných podmienok, príp. Poplatku za poskytnutie práva používať aktuálne verzie podľa čl. 7.za dané obdobie.

6.3 Žiadna zo zmluvných strán nezodpovedá za škodu, ktorá vznikla v dôsledku vecne nesprávneho alebo inak chybného zadania, ktoré obdržala od druhej zmluvnej strany.

6.4 Poskytovateľ nezodpovedá za škodu vzniknutú:

1. v dôsledku použitia aplikácie v rozpore s Referenčnou dokumentáciu,
2. tým, že s aplikáciou pracujú ľudia bez príslušných odborných znalostí,
3. tým, že závady aplikácií neboli Užívateľom včas oznámené.

6.5 Poskytovateľ ďalej nemôže zaručiť, že aplikácie budú úplne v súlade s predstavami Užívateľa a budú absolútne bezchybné.

6.6 Náhrada škody sa riadi príslušnými ustanoveniami Obchodného zákonníka, pričom maximálna výška náhrady škody zodpovedá obstarávacej cene aplikácie.

1. Reklamácia

7.1 V prípade preukázateľného spôsobu ohlásenej reklamačnej závady v priebehu záručnej doby je Poskytovateľ povinný bez zbytočného odkladu zahájiť prácu na jej vyriešení. Vyriešením reklamácie sa rozumie podľa povahy závady jej odstránenie alebo stanovenie ďalšieho postupu, ktorý umožní užívanie aplikácií bez výrazných obmedzení, až do úplného odstránenia závady.

7.2 Za preukázateľný spôsob ohlásenia závady sa považuje vyplnenie a odoslanie formulára na adrese <http://cs.vema.sk> alebo na Zákazníckom webe alebo ohlásenie závady na pracovisku Poskytovateľa tzv. Centre služieb na tel.: 02 20 510 912 v pracovné dni v dobe od 8.00 hod. do 17.00 hod. Reklamácie zadané mimo uvedenú dobu sa považujú za zadané o 8.00 hod. nasledujúceho pracovného dňa. Pokiaľ do 15 minút od ohlásenia závady pomocou formulára Užívateľ nedostane e-mailom potvrdenie, ohlási závadu prostredníctvom vyššie uvedenej telefonickej linky.

7.3 Ak neoznámil Užívateľ závadu bez zbytočného odkladu potom, čo ju mohol pri včasnej prehliadke a dostatočnej starostlivosti zistiť, stráca práva zo závadného plnenia.

1. Ochrana obchodného tajomstva a osobných údajov, mlčanlivosť
	1. Poskytovateľ nemá bežne prístup k dátam Užívateľa, ktoré sú spracovávané IS Vema. Tento prístup sa realizuje len v prípade servisného alebo iného poradenského zásahu zo strany Poskytovateľa výlučne na základe žiadosti Užívateľa.
	2. Poskytovateľ sa zavaäuje zachovávať mlčanlivosť o všetkých údajoch a informáciách Užívateľa, ktoré sú obchodného, finančného, právneho, účtovného, organizačného, technického, bezpečnostného či iného charakteru, ktoré majú povahu osobných údajov v zmysle GDPR či obchodného tajomstva v zmysle § 17 obchodného zákonníka, s ktorými príde do styku v rámci realizácie požiadaviek Užívateľa týkajúcich sa najmä technickej podpory a úprav IS Vema (ďalej len „Informácie Užívateľa“). Poskytovateľ sa zaväzuje s Informáciami Užívateľa nakladať v súlade s príslušnými právnymi predpismi.
	3. Zmluvné strany berú na vedomie, že Poskytovateľ nie je v pozícii sprostredkovateľa osobných údajov v zmysle čl. 4 odst. 8 GDPR..
	4. Poskytovateľ sa zaväzuje, že zachová mlčanlivosť o všetkých Informáciách Užívateľa. Táto povinnosť zahŕňa záväzok Poskytovateľa, že Informácie Užívateľa neoznámi bez súhlasu Užívateľa tretej osobe a zabráni neoprávnenému prístupu tretích osôb k nim, nevyužije ich vo svoj prospech, alebo prospech tretej osoby a nebude s nimi nakladať inak, ako pre účel, pre ktorý mu byli sprístupnené.
	5. Poskytovateľ prehlasuje, že Informácie Užívateľa sprístupní len tým svojim zamestnancom a spolupracovníkom, ktorým je ich treba sprístupniť z dôvodu splnenia požiadavky Užívateľa a len v nevyhnutne potrebnom rozsahu..
	6. Poskytovateľ sa zaväzuje, že zaviaže k povinnosti mlčanlivosti uvedenej v ods. 8.4 všetkých svojich zamestnancov a spolupracovníkov, ktorí prídu s Informáciami Užívateľa do styku v rámci plnenia svojich pracovných či zmluvných povinností...
	7. Poskytovateľ nebude vytvárať kópie Informácií Užívateľa alebo ich inak reprodukovať, ak to nebude nevyhnutné na splnenie účelu, za ktorým mu boli sprístupnené. V takom prípade kópie uchová iba po dobu nevyhnutnú na splnenie uvedeného účelu.
	8. Povinnosť mlčanlivosti uvedená v odst. 8.4 tohto článku sa netýka informácií, ktoré:
		1. sú verejne známymi informáciami,
		2. Užívateľ sám sprístupnil alebo sprístupní verejnosti,
		3. mal Poskytovateľ preukázateľne k dispozícii už pred ich sprístupnením zo strany Užívateľa.
		4. Poskytovateľ získa neskôr nezávisle na Užívateľovi, a bez toho, aby tým porušil niektorú z povinností stanovených v tomto článku,
		5. je Poskytovateľ povinný oznámiť na základe povinností vyplývajúcich zo zákona,
		6. Poskytovatel oznamuje súdu alebo inému orgánu verejnej moci v rámci súdneho, správneho konania alebo iného konania.
	9. Poskytovateľ sa zaväzuje, že v prípade, že by zistil, že z jeho zavinenia došlo k porušeniu zabezpečenia Informácií Používateľa, ktoré majú povahu osobných údajov, v zmysle čl. 4 ods. 12 GDPR, bude o tom informovať Užívateľa formou odoslanie e-mailovej správy na registrovaný licenčný e-mail bez zbytočného odkladu po tomto zistení.
	10. Povinnosť mlčanlivosti uvedená v ods. 8.4 týkajúca sa Informácií Užívateľa sprístupnených Poskytovateľovi počas účinnosti licenčnej zmluvy ako aj povinnosť na náhradu škody podľa predchádzajúceho odseku pretrvá aj po ukončení účinnosti licenčnej zmluvy.
2. Trvanie zmluvy

9.1 Dobu trvania licenčnej zmluvy určujú zmluvné strany v licenčnej zmluve.

9.2 Obe zmluvné strany majú právo túto zmluvu písomne vypovedať. Dĺžka výpovednej doby činí 2 mesiace a začína plynúť 1. dňom kalendárneho mesiaca nasledujúceho po doručení výpovede.

9.3 Poskytovateľ je oprávnený v prípade podstatného porušenia licenčnej zmluvy zo strany Užívateľa, hlavne potom, ak je v omeškaní so zaplatením ceny dlhšie než 30 dní, alebo v prípade poškodenia autorských práv Poskytovateľa odstúpiť od zmluvy.

9.4 Užívateľ je oprávnený odstúpiť od licenčnej zmluvy v prípade jej podstatného porušenia Poskytovateľom tak, ako je uvedené v príslušných ustanoveniach Obchodného zákonníka.

1. Upozornenie

Poskytovateľ upozorňuje, že môže udeliť licenciu iba k vlastným aplikáciám. Oprávnenie na používanie operačných systémov a iných aplikácií, ku ktorým  majetkové práva vykonávajú tretie osoby, ktoré sú nevyhnutné na sprevádzkovanie a užívanie aplikácií Poskytovateľa, si musí Užívateľ zaistiť samostatne.

1. Voľba práva, riešenie sporov

11.1 Zmluvný vzťah medzi stranami a všetky právne pomery a vzťahy vzniknuté z licenčnej zmluvy sa riadia slovenským právnym poriadkom.

11.2 Všetky spory vzniknuté z licenčnej zmluvy a v súvislosti s ňou budú rozhodované pred obecným slovenským súdom, ktorého príslušnosť bude určená podľa právnych predpisov Slovenskej republiky.

1. Prechodné ustanovenia

12.1 Zákazníci, ktorým bola poskytnutá licencia podľa predchádzajúcej licenčnej politiky, tj. politiky platnej do 31. 8. 2015, môžu naďalej pokračovať vo využívaní aplikácií zakúpených do 31. 8. 2015 skoršími formami:

* + 1. **Zakúpenie aplikácií**

Užívateľovi bola za poplatok poskytnutá licencia, jedenkrát ročne hradí poplatok za poskytnuté práva používať aktuálne verzie. Poplatok sa platí v ročných intervaloch, počínajúc druhým rokom využívania aplikácií. Jeho výška činí 25% z obstarávacej ceny aplikácií, ak nie je dohodnuté inak. Faktúra na uhradenie poplatku bude vystavená v licenčnom mesiaci so splatnosťou 14 dní od vystavenia. Uhradením poplatku užívateľ získava oprávnenie používať aktuálnu verziu aplikácií na ďalší rok. Výška poplatku môže byť upravená o medziročnú mieru nárastu spotrebiteľských cien za ostatný tovar a služby tak, ako budú pre konkrétne obdobie štatisticky zisťované a oficiálne zverejňované Slovenským štatistickým úradom na jeho webových stránkach [www.statistics.sk](http://www.statistics.sk).

* + 1. **Prenájom aplikácií**

Užívateľovi sa za poplatok poskytuje licencia na kalendárny štvrťrok, po ktorého uplynutí je možné licenciu predĺžiť na ďalší štvrťrok uhradením poplatku na tento štvrťrok. Poplatok za využívanie aplikácií je stanovený vo  výške 9,2%  z obstarávacej ceny aplikácií. Dohodou strán môže byť výška stanovená inak. Faktúra na uhradenie poplatku bude vystavená vždy v prvom mesiaci príslušného kalendárneho štvrťroku so splatnosťou 14 dní od vystavenia. Uhradením poplatku užívateľ získava oprávnenie užívať aktuálnu verziu aplikácií na daný štvrťrok. V prípade získania licencie počas štvrťroku sa poplatok pomerne kráti. Na začiatku ďalšieho roka využívania aplikácií môže byť výška poplatku upravená o medziročnú mieru nárastu spotrebiteľských cien za ostatný tovar a služby tak, ako budú pre konkrétne obdobie štatisticky zisťované a oficiálne zverejňované Slovenským štatistickým úradom na jeho webových stránkach [www.statistics.sk](http://www.statistics.sk).

12.2 Pre zákazníkov, ktorým bola poskytnutá licencia na aplikáciu EKOS do 1. 7. 2016, platia doterajšie platobné podmienky.

12.3 Ak budú mať užívatelia, uvedení v tomto článku, záujem na zakúpenie ďalších aplikácií, je tak možné urobiť iba v súlade s aktuálne platnými obchodnými podmienkami.

Čl. 13. Záverečné ustanovenia

Poskytovateľ je oprávnený tieto podmienky v primeranom rozsahu meniť, ak vznikne neskôr rozumná potreba ich zmeny, pričom zmena bude Užívateľovi oznámená prostredníctvom Zákazníckeho webu. Pokiaľ nebude Užívateľ so zmenou súhlasiť, má právo ju odmietnuť a zmluvu vypovedať vo výpovednej dobe určenej zmluvou.

V Bratislave dňa 1.7.2018